Kesäolympialaiset 2024

XXXIII kesäolympialaiset järjestetään 26. heinäkuuta – 11. elokuuta 2024 Pariisissa Ranskassa. Kyseessä on kolmas kerta, kun kisat järjestetään Pariisissa. Aikaisemmin kesäolympialaiset on järjestetty Pariisissa vuosina 1900 ja 1924, ja se tulee olemaan toinen kaupunki, jossa kisat on järjestetty kolmesti. Olympialaiset ovat myös kaikkiaan kuudennet Ranskassa järjestettävät olympialaiset. Ranska isännöi myös vuosien 1924, 1968 ja 1992 talviolympialaisia.

Valintaprosessi 
Pariisi, Hampuri, Budapest, Rooma ja Los Angeles olivat viisi ehdokaskaupunkia. Valintaprosessia hidastivat vetäytyminen, poliittinen epävarmuus ja kustannusten nousu. Näistä syistä Hampuri, Budapest ja Rooma vetäytyivät valintaprosessista. Vetäytymisten jälkeen Kansainvälinen olympiakomitea kokoontui keskustelemaan vuosien 2024 ja 2028 kilpailujen valintaprosessista. KOK ehdotti virallisesti vuosien 2024 ja 2028 olympialaisten isäntäkaupunkien valitsemista samaan aikaan.

13. syyskuuta 2017 Kansainvälinen olympiakomitea julisti, että Pariisi tulisi isännöimään vuoden 2024 kesäolympialaiset ja Los Angeles vuoden 2028 kesäolympialaiset.

Lajit 
Olympialaisissa kilpaillaan kaikkiaan 32 urheilumuodossa.

Kisapaikat

Grand Paris Zone 
 Stade Olympique Yves-du-Manoir – maahockey
 Stade de France – rugby ja yleisurheilu
 Paris La Défense Arena – uinti ja vesipallo
 Porte de La Chapelle Arena – käsipallo ja rytminen voimistelu
 Paris Aquatic Center – taitouinti, uimahypyt ja vesipallo
 Le Bourget Climbing Venue – kiipeily

Paris Centre Zone 
 Parc des Princes – jalkapallo
 Stade Roland-Garros – tennis ja nyrkkeily
 Stade Pierre de Coubertin – sulkapallo
 Paris Expo Porte de Versailles – lentopallo, nyrkkeily, painonnosto ja pöytätennis
 Bercy Arena – koripallo ja voimistelu
 Grand Palais – miekkailu ja taekwondo
 Place de la Concorde – koripallo, breakdancing, BMX-pyöräily ja rullalautailu
 Pont d’Iéna – kilpakävely, maraton, avovesiuinti, maantiepyöräily ja triathlon
 Eiffel Tower Stadium – rantalentopallo
 Grand Palais Éphémère – judo ja paini
 Hôtel des Invalides – jousiammunta

Versailles Zone 
 Versailles’n palatsi – nykyaikainen viisiottelu ja ratsastus
 Le Golf National – golf
 Élancourt Hill – maastopyöräily
 Vélodrome National – nykyaikainen viisiottelu ja pyöräily

Ulkopuoliset kilpailupaikat 
 Stade Pierre-Mauroy, Lille – koripallo ja käsipallo
 National Olympic Nautical Stadium of Île-de-France, Vaires-sur-Marne – melonta ja soutu
 Port de la Pointe Rouge, Marseille – purjehdus
 National Shooting Center, Châteauroux – ammunta
 Débarcadère Teahupoo, Tahiti – lainelautailu

Pariisin ulkopuolella sijaitsevat jalkapallostadionit 
 Stade Vélodrome, Marseille
 Parc Olympique Lyonnais, Décines-Charpieu
 Matmut Atlantique, Bordeaux
 Stade Geoffroy-Guichard, Saint-Étienne
 Allianz Riviera, Nizza
 Stade de la Beaujoire, Nantes

Kalenteri

Televisiointi 
Suomessa kesäolympialaisten 2024 televisio-oikeudet omistaa Discovery Networks Finland, joka on tehnyt yhteistyösopimuksen Ylen kanssa. Sopimuksen mukaan Discovery esittää kahta olympialajia yksinoikeudella ja Yle voi näyttää kaikkia muita lajeja siten, että sillä on enimmillään kolme samanaikaista lähetystä.

Katso myös 
 Kesäparalympialaiset 2024

Lähteet

Aiheesta muualla 
 Virallinen kisasivusto  
 Kisat KOK:n sivuilla